**POSTUPAK SELEKCIJE UČENIKA - SUDIONIKA NA MOBILNOSTIMA PROJEKTA FUTURE IN OUR HANDS**

Svaki zainteresirani učenik javlja se na natječaj ispunjavajući anketu s osnovnim podacima.

Na temelju uputa piše motivacijsko pismo na hrvatskom jeziku i šalje na mail daniela.usmiani@skole.hr u zadanom roku.

U okviru motivacijskog pisma obavezno je navesti samoprocjenu napravljenu na temelju uputa (pogledaj upute na <https://europass.cedefop.europa.eu/hr/resources/european-language-levels-cefr>). Motivacijsko pismo na hrvatskom jeziku nosi ukupno 6 bodova. Ukoliko učenik ne napiše i ne preda motivacijsko pismo u zadanom roku, isključuje se iz odabira.

Nakon prve selekcije pozivaju se odabrani učenici na drugi dio selekcije – provjera znanja engleskog jezika u pismu (nosi ukupno 6 bodova) i govoru (nosi ukupno 9 bodova).

Odabir učenika provodi školski tim za odabir. Nakon izvršene selekcije, ukoliko učenik nije zadovoljan odabirom i želi provjeriti svoj ukupan broj bodova i položaj na listi odabranih može uložiti pismenu žalbu koordinatorici projekta. Rok za žalbu je 8 dana od objave rang liste.

|  |  |  |  |
| --- | --- | --- | --- |
| Elementi selekcije | Mogući bodovi | Ostvare-ni bodovi | Osoba koja procjenjuje |
| Motivacijsko pismo na hrvatskom jeziku | 0 2 4 6 |  | koordinator i nastavnik Hrvatskog jezika |
| Samoprocjena znanja jezika (u okviru motivacijskog pisma) | 0 - 2 |  | koordinator |
| Intervju | 0 - 3 |  | koordinator |
| Negativni bodovi – odgojne mjere | -1, -2 |  | pedagoginja |
| Preporuka nastavnika stručnih predmeta važnih za mobilnost | 1 - 5 - 10 |  | nastavnici struke (stručni aktiv) |
| Dodatni bodovi (anketa – samohrani roditelj, socijalna pomoć, invaliditet) | 2 |  |  |
| UKUPAN ZBROJ BODOVA |  |  |

Motivacijsko pismo na hrvatskom jeziku nosi 0 - 6 bodova (6 bodova – motivacijsko pismo u potpunosti odgovara na sve smjernice i napisano je gramatički i pravopisno točno, 4 boda – motivacijsko pismo odgovara na veći dio smjernica i napisano je gramatički i pravopisno točno s malim greškama, 2 boda – motivacijsko pismo djelomično odgovara na barem pola smjernica i napisano je s manjim brojem pravopisnih i gramatičkih grešaka).

Samoprocjena znanja engleskog jezika može donijeti 2 boda ukoliko je u potpunosti navedena u motivacijskom pismu, 1 bod ukoliko je djelomično navedena.

Motivacijski razgovor provodi se u formi intervjua. Svaki kandidat odgovara na pitanje o sebi, opisuje svoje zanimanje i obrazlaže motivaciju za sudjelovanje u mobilnosti (0 – kandidat ne obrazlaže motivaciju za mobilnost uključujući profesionalni razvoj; 1 – kandidat djelomično obrazlaže obrazlaže motivaciju za sudjelovanjem na mobilnosti u okviru profesionalnog razvoja; 2 – kandidat daje opsežne odgovore i vrlo strukturirano daje razloge za izbor za sudjelovanje na mobilnosti koji su povezani sa njegovim profesionalnim i osobnim razvojem).

U slučaju da učenik ima izrečene odgojne mjere tijekom školovanja, svaka opomena razrednika donosi –1 bod, ukor –2.

Preporuka nastavnika stručnih predmeta važnih za mobilnost – ukoliko je učenik sudjelovao na školskom ili županijskom ili državnom natjecanju iz predmeta struke i osvojio jedno od prva tri mjesta dobiva 10 bodova. Ukoliko učenik ima odlične ocjene iz stručnih predmeta dobiva 5 bodova. Ukoliko učenik im ocjene vrlo dobar iz stručnih predmeta ili dobar dobiva jedan bod. Učenik koji od strane nastavnika ne dobije preporuku ne upućuje se na mobilnost

Dodatna dva boda dobiva učenik samohranog roditelja, obitelji koja prima socijalnu pomoć i učenik - osoba s invaliditetom (uz odgovarajuću dokumentaciju)

Za sve dodatne informacije slobodno se obratite školskoj koordinatorici projekta na e-mail daniela.usmiani@skole.hr.

 Koordinatorica projekta:

 Daniela Usmiani